12/07/2012 | Administración LocalMunicipal
Miño
Aprobación definitiva da modificación do artigo 6 do Regulamento de funcionamento do programa de axuda no fogar

O Pleno do Concello de Miño, en sesión celebrada o día 21 de abril de 2012, adoptou o acordo de aprobación inicial de modificación do artigo 6 do Regulamento de funcionamento do programa de axuda no fogar, someténdose o expediente a información pública mediante anuncio no Boletín Oficial da Provincia e no taboleiro municipal. Dado que non se produciu ningunha reclamación, alegación ou suxestión, enténdese aprobado definitivamente, polo que de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, procédese a publicación integra da modificación do artigo 6 do Regulamento de funcionamento do programa de axuda no fogar. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa.1.1. O servizo de axuda no fogar estará integrado nos servizos sociais comunitarios básicos de conformidade co establecido no artigo 11 da lei 13/2008, de Servizos Sociais de Galicia, e será coordinado por un/unha profesional do equipo técnico do Servizos Sociais do Concello de Miño.1.2. No acceso directo ao servizo para as persoas usuarias con dependencia valorada, a resolución relativa ao programa individual de atención terá a consideración de resolución de asignación e incorporación ao servizo, sempre e cando o Concello dispoña de horas para poder levar a cabo o servizo.1.3. No acceso de libre concorrencia: a) O procedemento iniciarase por instancia de parte, mediante solicitude á que achegará a documentación requirida, que se presenta modelo oficial no Rexistro Xeral do Concello de Miño, sen prexuízo do previsto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. b) Lei 30/1992, do 26 de novembro, de Réxime Xurídico e Procedemento Administrativo Común das Administracións Públicas. c) O procedemento poderá iniciarse de oficio, cando as circunstancias debidamente acreditadas no expediente administrativo aperturado ao efecto así o xustifiquen. d) As solicitudes dos particulares para acceder ao servizo serán valoradas polo Traballador ou Traballadora Social dos Servizos Sociais do Concello de Miño, ou por outro técnico do servizo competente na materia, (Educador Familiar ou Directora do Servizo) quen, unha vez feita a correspondente visita domiciliaria, emitirá informe, que terá carácter preceptivo e vinculante, no que determinará a idoneidade do servizo, así como a intensidade recomendable para cada caso concreto, facendo constar a capacidade económica da persoa usuaria e, se é o caso, a cota de cofinanciamento que lle corresponde aboar. Constará no expediente o proxecto de intervención asinado polo técnico ou técnicos responsables, e que seguirá o modelo establecido no anexo II da Orde da Vicepresidencia da Igualdade e do Benestar do 23 de xaneiro de 2009, pola que se regula o servizo de axuda no fogar. e) O órgano competente para ditar a resolución de asignación e incorporación ao servizo, será o/a Sr./Sª. Alcalde/sa do Concello de Miño, que poderá delegar esta competencia, de conformidade co disposto no artigo 21.3 da Lei 7/1985, do 2 de abril, de Bases do Réxime Local.1.4. Unha vez notificada a resolución de asignación e incorporación ao servizo, terán que acordarse, entre os Servizos Socias do Concello e a persoa usuaria, as condicións básicas da prestación, que se substanciarán no acordo do Servizo regulado no artigo 12.4 da Orde do 22 de xaneiro de 2009.1.5. Nos casos de extrema e urxente necesidade debidamente xustificada, a proposta dos servizos sociais comunitarios, e sen perxuizo da posterior instrución do correspondente expediente, poderase iniciar de oficio a prestación do servizo de maneira inmediata, por Resolución do/a Sr./Sª. Alcalde/sa do Concello de Miño, ou concelleiro no que teña delegada esta competencia.1.6. Na prestación do servizo, ademais do persoal profesional, poderá colaborar persoal voluntario, baixo a supervisión técnica dos Servizos Sociais do Concello de Miño.1.7. No caso de tratarse de intervencións de carácter socioeducativo derivadas dun diagnóstico de desestructuración familiar, deberán incorporarse ao proceso, según sexan as circunstancias do fogar de quen se trate, algunha das seguintes figuras profesionais: Educador Familiar, Técnico Local de Emprego ou Técnico de Inclusión Social a) Estar empadroado no concello de Miño, e ter residencia efectiva no mesmo. b) Achegar coa solicitude a documentación esixida; e c) Ser valorado como recurso idóneo a aplicar polo equipo de Servizos Sociais do Concello de Miño. a) Fotocopia do D. N. I. ou N. I. E. do interesado: b) Se o solicitante actúa a través de representante, deberá presentar copia da sentenza de incapacitación legal ou ben nomeamento de titor/representante legal, e fotocopia do D. N. I. do titor/representante legal. En base o establecido na Ley 30/1992 de RJAP-PAC. c) Fotocopia do libro de familia, se é o caso. d) Informe médico, no que consten, se é o caso, as medidas preventivas. e) Impreso de domiciliación bancaria. f) No caso de persoas valoradas como dependentes, copia da Resolución do PIA. g) As persoas con discapacidade achegarán o certificado onde se recoñeza a mesma e/ou invalidez. h) Xustificante dos ingresos do/a solicitante, do seu cónxuxe ou parella de feito, ascendentes, e descendentes mayores de 25 anos, con discapacidade, que dependesen economicamente dos citados preceptores. Deberase achegar a seguinte documentación: - Certificado da pensión, emitido polo organismo competente. - Fotocopia da declaración da renda, ou, se é o caso, certificado negativo. - Certificado do INEM acreditativo de estar en situación de desemprego, e percibindo, ou non, prestacións. - Xustificante de percepción doutras prestacións. - Declaración de patrimonio, certificado da Consellería de Economía e Facenda. i) Ademais da expresada documentación, o Concello de Miño poderá esixir outros documentos complementarios que estime precisos en relación coa prestación solicitada. a) Para as persoas de libre concorrencia, no caso de ausencia de prazas, a solicitude aprobada pasará a unha lista de agarda que será ordenada en función da puntuación obtida. b) Para persoas con valoración de dependencia e PIA con SAF como recurso idóneo, no caso de falta de horas disponibles polo Concello, pasará a unha lista de agarda que será ordenada en función da orde de aprobación do recurso por parte da Consellería. a) Non cumprir cos requisitos esixidos. b) Poder satisfacer axeitadamente as súas necesidades por si mesmo/a, e/ou co apoio dos seus familiares. c) Non ser a necesidade alegada obxecto de cobertura polo servizo de axuda no fogar. d) Non aceptar as condicións do servizo, en canto a prestación e achega económica. e) Persistir as circunstancias que motivaron a extinción do servizo a través dun expediente sancionador. f) Non ser valorado como recurso idóneo a aplicar polo equipo de Servizos Sociais do Concello de Miño. g) Calquera outra causa debidamente motivada. Son causas de extinción do Servizo: a) Renuncia ou desestimento da persoa usuaria. b) O cambio do programa individual de atención, ou do proxecto de intervención, que implique un cambio de asignación de recursos e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria ou ingreso en residencia. e) Falta de pagamento do servizo durante dous meses consecutivos ou tres alternos. f) Desaparición das causas que motivaron a prestación do servizo. g) Superación dos tres meses da suspensión temporal do servizo. h) Baixa no Padrón municipal de habitantes. i) Incumprimento reiterado dos deberes e obrigas establecidas para as persoas usuarias e para os seus familiares que convivan ou non co usuario e que interfiran no correcto funcionamento da prestación do servizo. j) Aparición de causas sobrevidas que produzan a imposibilidade material de continuar coa prestación do servizo. k) Melloría da situación ou superación das causas que motivaron a intervención do SAF. Son causas de modificación do servizo: a) Con carácter xeral a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias en calquera caso, deberán substanciarse no expediente individual, mediante un novo informe e un novo acordo de servizo. b) As persoas usuarias que tiveran accedido ao servizo de axuda no fogar polo sistema de libre concorrencia, que fosen valoradas con posterioridade correspóndelles a efectividade do dereito, poderán ver modificadas as condicións da prestación do servizo conforme ao establecido no programa individual de atención (PIA) e a normativa de aplicación. c) As modificacións tamén poderán producirse a petición da persoa interesada/o, mediante solicitude subscrita polo mesma e coa valoración positiva dos servizos sociais municipais, a vista dos posibles cambios da situación que motivou a concesión. Cando se trate dun servizo público de axuda no fogar asignado a persoas en situación de dependencia na correspondente resolución de programa individual de atención, consonte o establecido no Decreto 176/2007, de 6 de setembro, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. a) Estancia temporal no domicilio de familiares ou achegados, ou ausencia temporal do domicilio por un máximo de tres meses, acreditando as causas que motivan tal ausencia, salvo para usuarios da dependencia. b) Modificación temporal das causas que motivaron a necesidade do servizo de axuda no fogar, que poderá suspenderse en tanto persista o cambio de circunstancias causante da suspensión, coa excepción das prazas vencelladas a un dereito exercido dentro do sistema da autonomía e atención á dependencia, suposto no que se estará ao disposto na normativa reguladora. Miño, 5 de xullo de 2012 O alcalde Juan A. Maceiras Barros